open-index/open-wikipedia-markdown huggingface dataset:
גשר רוסקי

**גשר רוסקי** או פשוט **הגשר הרוסי** (ברוסית: **Русский мост**) הוא גשר מעוגן כבלים בעיר ולדיווסטוק העובר מעל מפרץ בוספורוס המזרחי ומאחד את חצי האי נאזימוב עם כף נובוסילסקי באי הרוסי. בניית הגשר החלה ב-3 בספטמבר 2008 והושלמה לקראת אירוח פסגת APEC בשנת 2012.

זהו הגשר השני בגובהו בעולם, גובהו מגיע ל-324 מטרים ובעת בנייתו הוא היה לגשר מעוגן כבלים הגדול בעולם, באורך 1,104 מטרים. שר התחבורה איגור לוויטין תיאר את הגשר בתור האובייקט המורכב והייחודי ביותר, לא רק כחלק מההכנות לפסגת APEC כי אם בתחום ההנדסה בכלל ברוסיה ובעולם.

הפרויקט נבנה על ידי חברת NPO Mostovik.

תוכנית ראשונה לבניית גשר בלב העיר ולדיווסטוק, שיחבר את חצי נאזימוב עם האי הרוסי (רוסקי) הוקמה עוד בשנת 1939 אך לא יושמה.

באוקטובר 2007 חברת NPO Mostovik זכתה במכרז לבניית גשר שיחבר את העיר עם האי הרוסי, כאשר כשותף עיקרי לבנייה הצטרף מכון Giprostroymost מסנקט פטרבורג, שהתמחה בבניית גשרים. עלות התכנון עצמו עלה 643 מיליון רובלים רוסיים והושלם כחצי שנה לפני תום מועד ההגשה במרץ 2008. 

במאי 2008 הוגשו תוכניות העבודה לממשלת מחוז פרימוריה וב-31 באוגוסט 2008 אושר בהתחלת העבודה בתאם להנחיית הממשל המקומי וצו נשיאותי. הבנייה הושלמה 4 שנים לאחר מכן והגשר נחנך ב-2 ביולי 2012. חודש לאחר מכן נפתח הגשר לכלל הציבור.

## מאפיינים
*המשקל הכולל של קורות המתכת הראשיות: 23,000 טון
*האורך הכולל של הגשר: 1,885.53 מטר
*האורך הכולל עם רמפות: 3,100 מטרים
*מפתח מרבי של הגשר: 1,104 מטרים
*רוחב הגשר: 29.5 מטרים
*הרוחב הכולל של הכביש המהיר: 21 מטרים
*מספר הנתיבים: 4 (2 בכל צד)
*מספר העמודים: 2
*גובה העמודים: 320.9 מטרים
*הכבל הארוך/הקצר: 579.83 מטרים/135.771 מטרים

## גלריה


קובץ:"Russian bridge" in Vladivostok.jpg|מראה לילי אל הגשר
קובץ:Вид на мост конец 2011.jpg|בניית הגשר, סוף 2011
קובץ:Russki Island Bridge, Russia1.jpg|הגשר לאחר שנחנך, 2013



## קישורים חיצוניים

* 

רוסקי
רוסקי
קטגוריה:ולדיווסטוק
פרי חמאת הבוטנים

ממוזער|פריחה ופירות על עץ פרי חמאת הבוטנים
ממוזער|פירות בוסר ופרחים בתחילת הפריחה בעץ פרי חמאת הבוטנים
**פרי חמאת הבוטנים** (שם מדעי: *Bunchosia argentea*) הוא עץ פרי נמוך נשיר מותנה אשר מגיע לגובה של עד 3 מטר. הפריחה מתרחשת במאי עד נובמבר, באשכולות וצבעם צהוב. הפרי מבשיל ביולי עד דצמבר, והוא כתום-אדום, וציפת הפרי דביקה במקצת, ומזכירה מרקם של חמאת בוטנים, ומכאן שמו. הפרי נאכל בשלמותו כולל הגרעין. מקורו באמריקה הדרומית.

## שימושים
הפרי נאכל טרי ומכינים ממנו ריבות.

## קישורים חיצוניים

## הערות שוליים

קטגוריה:צמחים שתוארו ב-1824
קטגוריה:טקסונים שתוארו בידי אוגיסטן פיראמי דה קנדול
קטגוריה:מלפיגיים
קטגוריה:ברזיל: עצים
אוליבייה

קטגוריה:שמות פרטיים
קטגוריה:שמות משפחה
קטגוריה:שמות פרטיים צרפתיים
נבחרת טרינידד וטובגו בכדורגל נשים

**נבחרת טרינידד וטובגו בכדורגל נשים** מייצגת את טרינידד וטובגו בתחרויות כדורגל נשים בינלאומיות ומנוהלת על ידי התאחדות הכדורגל של טרינידד וטובגו. הנבחרת נחשבת לאחת מנבחרות הנשים הטובות ביותר באיים הקריביים, לצידן של ג'מייקה והאיטי.

משחקה הראשון של הנבחרת נערך באפריל 1991 במסגרת גביע הזהב הראשון, שבו היא סיימה במקום השלישי (הישג השיא של הנבחרת עד היום). היא הנבחרת היחידה שהשתתפה בכל תשעת טורנירי גביע הזהב לאורך השנים, ולזכותה 7 ניצחונות, 4 תיקו ו-17 הפסדים. למעט טורנירים אלו, לא העפילה הנבחרת מעולם לטורניר בינלאומי גדול אחר, דוגמת גביע העולם או המשחקים האולימפיים.

טרינידד וטובגו לקחה חלק בשלושה טורנירי כדורגל של המשחקים הפאן-אמריקאיים (XIII, XVI ו-XVII), אך מעולם לא הצליחה לעבור את הסיבוב הראשון.

## כל [[גביע העולם בכדורגל לנשים|גביעי העולם]]
*1991 עד 2023 - לא העפילה

## כל גביעי הזהב של CONCACAF
*1991 - 20x20px מקום שלישי
*1993 - שלב הבתים
*1994 - מקום רביעי
*1998 - שלב הבתים
*2000 - שלב הבתים
*2002 - שלב הבתים
*2006 - רבע גמר
*2010 - שלב הבתים
*2014 - מקום רביעי
*2018 - שלב הבתים
*2022 - שלב הבתים

## קישורים חיצוניים

## הערות שוליים

קטגוריה:טרינידד וטובגו: כדורגל
טרינידד וטובגו
גלריית סמלי אמריקה הדרומית

גלריית **[[סמל]]י מדינות [[אמריקה הדרומית]]**:

### סמלי שטחים תלויים

קטגוריה:אמריקה הדרומית: סמלים
אמריקה הדרומית
שמיל מרקוביץ'

**שמיל מרקוביץ**' (ברומנית: **Șmil Marcovici**; 23 באפריל 1894 – 10 בנובמבר 1940), היה פעיל קומוניסטי יהודי-רומני, חבר מזכירות המפלגה הקומוניסטית הרומנית, ידוע גם בשם המחתרתי "מורארו" (Moraru).

## ביוגרפיה
מרקוביץ' נולד במשפחה יהודית ביאשי, רומניה ולמד שלוש כיתות בית ספר יסודי ולאחר מכן היה לנגר. הוא גויס לצבא רומניה, לרגימנט 13 של חיל הרגלים במלחמת העולם הראשונה. ב-1917 ערק מהצבא והגיע לאודסה, ברית המועצות, שם פעל יחד עם כריסטיאן רקובסקי ומיכאיל גאורגיו בוז'ור בארגון הגדוד המהפכני הרומני. על עריקתו נידון בהיעדרו ל-3 חודשי מאסר. הוא עבר כמה פעמים את הגבול הרומני, כשהוא מעביר חומרי תעמולה מודפסים וסכומי כסף שנועדו לגורמים קומוניסטים במפלגה הסוציאליסטית הרומנית. באחד המעברים נתפס על ידי רב-סמל מיחידתו, אך השתחרר תמורת שוחד. בעזרת הכסף שהעביר צויד בבוקרשט בית דפוס מחתרתי ועל כך נשפט בהיעדרו ב-1919. מרקוביץ' נעצר במאי 1920 ונשפט באשמת ריגול ונידון ל-12 שנות מאסר עם עבודת פרך, אך הצליח להימלט מבית הכלא בז'ילבה על ידי שיחוד השומרים ועבר את הגבול לברית המועצות. בברית המועצות נשלח לבית ספר של הקומינטרן ובסיום הועלה לדרגת מדריך. לאחר החנינה, שהוכרזה ברומניה ב-1929, נשלח אליה בחזרה, כדי לעזור בארגון המפלגה הקומוניסטית המחתרתית שם.

### מעצר, משפט וכליאה

בליל ה-12 ביולי 1935 נעצרו על ידי שלטונות רומניה פעילים קומוניסטים. בעקבות ידיעה שקיבלה סיגורנצה, עקבו סוכניה אחר בית בבוקרשט, שנחשד כמקום מפגש והתייעצות של פעילים קומוניסטים. ב-12 ביולי 1935, בסביבות השעה 23.00, עצרו סוכני סיגורנצה שלושה אנשים שיצאו מתוך הבית: אנה פאוקר, דימיטר גנב ושמיל מרקוביץ', שלושתם חברי מזכירות המפלגה הקומוניסטית הרומנית המחתרתית. במהלך המעצר ירו הסוכנים ופצעו את פאוקר ואת גנב. השלושה וקומוניסטים נוספים, שנעצרו בנסיבות אחרות הועמדו למשפט בבוקרשט, אך בגלל ההפגנות הועבר המשפט לקראיובה. מרקוביץ', פאוקר וגנב נמצאו חייבים בדין והוטל על כל אחד מהם עונש של עשר שנות מאסר, קנס בגובה מאה אלף לאי והגבלת זכויות אזרחיות לעשר שנים.

### שערורייה והדחה מהמפלגה
בעת שהייתו בבית הכלא בשנות השלושים של המאה העשרים קיים מרקוביץ' יחסים הומוסקסואליים עם אסירים אחרים, בעיקר צעירים. בבית הכלא הקימו הקומוניסטים ועדת חקירה שבה היו חברים גאורגה גאורגיו-דז', קיבו סטויקה ודימיטר גנב. הוועדה חקרה והיה מי שהודה במעשים, לכן החליטו להדיח את מרקוביץ' מהמפלגה הקומוניסטית. בין החשודים היה גם ניקולאה צ'אושסקו, שהכחיש את המעשה. מרקוביץ' נהרג ברעידת האדמה ב-1940, כשקירות בית הכלא "דופטנה" (Doftana) במחוז פרחובה התמוטטו עליו.

## קישורים חיצוניים
* ביוגרפיה, באתר אנו – מוזיאון העם היהודי 

## הערות שוליים

קטגוריה:יהודים רומנים
קטגוריה:קומוניסטים רומנים
קטגוריה:קומוניסטים יהודים
קטגוריה:עריקים
קטגוריה:מרגלים למען ברית המועצות
קטגוריה:להט"בים יהודים
קטגוריה:להט"בים רומנים
קטגוריה:רומנים שנולדו ב-1893
קטגוריה:רומנים שנפטרו ב-1940
עונת 1951/1952 בליגה ב'

**עונת 1951/1952 בליגה ב**' הייתה העונה הראשונה של ליגה ב' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה החלה עם 28 קבוצות שהתחרו בבית הצפון ובית הדרום. בתום העונה סיימו הפועל בלפוריה והפועל כפר סבא במקום הראשון והעפילו לליגה א' בעונת 1953/1954. 

בית"ר נתניה והפועל זכרון יעקב לא סיימו את העונה וירדו לליגה ג'. הפועל נמל חיפה הוצאה מהליגה בעקבות מהומות שהיו במשחק נגד הכח חיפה. 

## טבלת הליגה
### בית הצפון

### בית הדרום

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1951 בישראל: כדורגל
קטגוריה:1952 בישראל: ספורט
קטגוריה:תחרויות כדורגל ב-1951
קטגוריה:תחרויות כדורגל ב-1952
קונסול מערכת

**קונסול מערכת** (ידוע גם בשמות **קונסול מחשב**, **קונסול [[תיקיית שורש|שורש]]**, **קונסול [[מפעיל מחשב|מפעיל]]**, או בקיצור **קונסול**)  הוא התקן פיזי להצגת והכנסת  הודעות טקסט, הקשורות לניהול מערכת ממוחשבת.

הקונסול נפוץ לניהול ביוס, מנהל אתחול, ואת מערכת ה-init ויומן המערכת (syslog), בליבת מערכת ההפעלה. הקונסול הוא התקן פיזי המכיל צג ומקלדת, ובאופן מסורתי מסוף מחשב טקסטואלי, אך ייתכן גם מסוף גרפי. קונסול מערכת מתנהל כשעליו  מסוף מחשב, ושניהם יכולים ליישם באופן מופשט, קונסולים וירטואליים, ומדמי מסופים. כיום תקשורת עם קונסול מערכת מתבצעת בדרך כלל בצורה מופשטת על ידי הזרמים הסטנדרטיים (stdin, stdout, ו-  stderr) אך היא יכולה גם להתבצע באופן מותאם אישית למערכת מסוימת כמו לליבת מערכת ההפעלה.

## ראו גם
* קונסול לינוקס

## קישורים חיצוניים

קטגוריה:התקני קלט-פלט
קטגוריה:חומרת ממשק אדם-מחשב
כתריאליבקה

[שמאל|ממוזער|150px|[שלום עליכם]]

**כַּתְרִיאֵלִיבְקָה** (ביידיש: כתרילעווקע, נהגה: Kasrilevke) הוא שמה הספרותי של עיירת ילדותו של הסופר היידי שלום עליכם, שנקראה וורונקוב (Вороньков). בתרגומו של י"ד ברקוביץ את ספריו של שלום עליכם, היא נקראת וורונקה.

וורונקוב שוכנת באוקראינה, מדרום לקייב, באזור העיר העתיקה פריאסלאב. שלום עליכם הפך את וורונקוב, אשר התפרסמה בשם הספרותי שהעניק לה ("כתריאליבקה") לאבטיפוס של העיירות היהודיות הקטנות במזרח אירופה.

עקב הפופולריות הגדולה של המחבר הפך הכינוי "כתריאליבקה" לשם לגלגני המביע קרתנות זעירה בעיירה קטנה או בשכונה נידחת ועלובה, שאנשיה דלים ושקועים בדאגותיהם היום-יומיות הפְּעוּטות.

## סיפורי העיירה
[ימין|ממוזער|250px|רחוב בעיירה [לחווא, 1926]]

בפתיחת האוטוביוגרפיה שלו, חושף שלום עליכם את זהותה ומיקומה הגאוגרפי המדויק של כתריאליבקה:

חלק גדול מעלילותיו הרבות של המספר היידי התרחשו בכתריאליבקה, שהייתה בעצם וורונקוב בעיצוב הבדיוני שלה. מוטל בן פייסי החזן היגר עם משפחתו מכתריאליבקה לאמריקה, שנות ילדותו המאושרות של שלום עליכם עברו עליו בכתריאליבקה, טרם חזר עם משפחתו לפיריאסלב. אלפרד דרייפוס היה בכתריאליבקה (כנושא לדיונים) מושב זקנים היה בכתריאליבקה, בית מרחץ היה שם ועוד.
[ימין|ממוזער|250px|תור ל[בית תמחוי בעיירה לובומל בווהלין שבמזרח פולין (כיום באוקראינה), 1917. הכיתוב על גבי השלט מורה "פאָלקס קיך" (יידיש: בית תמחוי).]]
כתריאליבקה הפכה במהלך השנים למקום מייצג של ה"שטעטל" היהודי – עיירה יהודית ענייה ובוצית שעל אף דלותה, סביבתה העוינת, ההגבלות על חיי היהודים באימפריה הרוסית – תושביה חיים, עמלים, צוחקים ובוכים, ובעיקר מהווים גיבורים בדיוניים בסיפורי ההווי של שלום עליכם.

בספרו "כתריאלים" עונה שלום עליכם לשאלה המתבקשת: למה נקרא שמה כתריאליבקה?

כישרונו המיוחד של המחבר לדבר על הנושאים הכאובים בבת שחוק, שיש מבקרים שקוראים לה הומור שחור, מאקברי, ויש המכנים אותה "הצד האפל בצחוקו של שלום עליכם" – בולט במיוחד כשהוא מספר על כתריאליבקה, העיירה שסיפקה לשלום עליכם מבחר מגוון של גיבורים עממיים. דוגמה לכך ניתן למצוא בקטע הבא:

## קישורים חיצוניים
* 
* אבירמה גולן: בקריאה ראשונה - כתריאליבקה

## הערות שוליים

*
קטגוריה:ספרי שלום עליכם
סטאר (כלי נגינה)

75px|שמאל|סטאר ממוזער|חוסיין עליזאדה והשוראנקיז (סטאר מודרני) שלו
**סֶטָאר** (בפרסית: **سه‌تار**) הוא כלי נגינה פרסי מסורתי. השם נגזר מ"seh" שפירושו "שלושה" ו"tār" שפירושו "מיתר". הסטאר שייך למשפחת הלאוטה, ומנגנים בו באצבע המורה של יד ימין. לפני מאתיים חמישים שנה נוסף מיתר רביעי לסטאר. יש לו 27-25 שָׂריגים (frets) זחיחים, עשויים בדרך כלל ממעיים של בעל חיים או ממשי. מקור הכלי בממלכת פרס בתקופה הקודמת לכיבוש הערבי והתפשטות האסלאם.

## הגרסה האויגורית
ה**סאטאר** (בכתב סיני: 萨塔尔 באויגורית ساتار) הוא כלי נגינה חשוב, דומה ללאוטה. יש לו 13 מיתרים, אחד מוגבה לנגינה בקשת ו-12 מיתרים, המגיבים לצליל שמנוגן במיתר הקשת ומכווננים ליצירה המנוגנת.

## גלריית ציורים
ממוזער| ציור עתיק של בנות  איראניות עליזות רוקדות לצלילי כלי הנגינה סטאר בנשפי וחגיגות לילה
ממוזער| עלמה איראנית באיראן בשנת 1600 בערך מנגנת על כלי הנגינה סטאר
[ממוזער| ציור נערה איראנית ב[קגאר איראן בארמון מנגנת בכלי הנגינה סטאר (הציור צויר בין השנים 1800 ל-1850)]]

## ראו גם
* סיטאר

## קישורים חיצוניים

## הערות שוליים

קטגוריה:כלי נגינה
קטגוריה:כלי מיתר
קטגוריה:כלי נגינה עתיקים
קטגוריה:כלי נגינה מזרחיים
קאלה (ירח)

**קאלה** (נקרא גם** Jupiter XXXVI**) הוא ירחו של כוכב הלכת צדק. קאלה התגלה בשנת 2001 על ידי קבוצת אסטרונומים שהודרכה על ידי סקוט שפרד וקוטלג בשם **S/2001 J 8**. קאלה קיבל את שמו בשנת 2003 על שם אחת מהחאריטות שהיו בנותיו של זאוס.

קוטרו של קאלה הוא 2 קילומטרים ומהירות סיבובו סביב כוכב הלכת צדק היא 2.31 קילומטר לשנייה. רדיוס מסלולו של קאלה סביב צדק הוא 22,409,000 ק"מ וזמן הקפתו סביב צדק הוא 685.324 ימים. קאלה בעל אלבדו של 0.04 ואקסצנטריות של 0.2011.

קאלה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטרים ובנטייה של כ-165°.

## קישורים חיצוניים

קטגוריה:ירחי צדק
אברהם אבא הורוביץ

רבי **אברהם אבא הורוביץ** (אדר ה'תקפ"ג – ל' בשבט ה'תרס"ה) היה אדמו"ר חסידי, הראשון בשושלת שנדישוב.

## ביוגרפיה
רבי אברהם אבא נולד באדר תקפ"ג כבנו השלישי של רבי יעקב הורוביץ ממעליץ, נישא לבתו של רבי שמואל מפשעווארסק (נכדתו של הרב אברהם זאב פרנקל בעל ה"משיב כהלכה") ובזיווג שני לרייזא בתו של רבי מנחם מנדל וינברגר מדוקלה ממנה נולדו לו ילדיו. כיהן ברבנות שנדישוב כ-50 שנה. בסוף ימיו היה לזקן הצדיקים בדורו.

נפטר בל' בשבט התרס"ה ואת מקומו מילא בנו השלישי רבי טוביה הורוביץ.

## צאצאיו
*רבי אלטר זאב מסטריזוב.
*רבי אשר ירוחם מפינטיקוב (-י"ד באדר תשט"ו) ולימים האדמו"ר משנדישוב בניו יורק.
*רבי טוביה משנדישוב ממלא מקום אביו ברבנות ואדמו"רות
*חיה אשת רבי שלמה יעקב אייכנשטיין מזידיטשוב (ולאחר פטירתו נישאה לגיסה רבי משה אליקים בריעה)
*בתו אשת רבי שמואל ענגיל
*רבקה אשת רבי משה אליקים בריעה אונגר מדומברובה (לאחר פטירתה לאחותה חיה, אלמנת רבי שלמה יעקב)
*בתו אשת רבי ישכר בעריש בן רבי שלמה יעקב מזידיטשוב
*בתו אשת רבי שלום מקמינקא

## קישורים חיצוניים
* 

קטגוריה:רבנים גליציאנים
קטגוריה:רבנים פולנים
קטגוריה:אדמו"רים
קטגוריה:אדמו"רי בית רופשיץ
רלי מרגלית

**ישראל (רלי) מרגלית** (נולד ב-1975) הוא קצין בצה"ל במילואים בדרגת תת-אלוף. שימש מפקד מפקדת הקורונה הלאומית מפקדת "אלון", מפקד מערך החקירות האפידמיולוגיות של מפקדת "אלון", מפקד מחוז חיפה בפיקוד העורף, סגן מפקד עוצבת הפלדה ומפקד חטיבת קרייתי.

## ביוגרפיה
[ממוזער|281x281 פיקסלים|ביקור הרמטכ״ל, רא״ל [אביב כוכבי, במפקדת "אלון" בליווי מפקד פיקוד העורף, האלוף אורי גורדין, ומפקד מערך החקירות האפידימיולוגיות במפקדה, אלוף-משנה, רלי מרגלית, 9 בספטמבר 2020]]
מרגלית התגייס בשנת 1994 לחיל השריון ושירת כלוחם. לאחר קורס מפקדי טנקים וקורס קציני שריון שירת כמפקד מחלקת טנקים. בהמשך שירת כמפקד פלוגה בגדוד 71. לאחר מכן שימש ראש מדור מרכבה בזרוע היבשה. ב-2001 מונה לסגן מפקד גדוד 74. ב-2008 שימש ראש מדור פיתוח מערכות הגנה בזרוע היבשה. במאי 2009 הועלה לדרגת סא"ל ומונה למפקד גדוד 74. בתקופת פיקודו נחשפה פרשת התעללות בחיילים צעירים בגדוד ונרשמה לו על כך הערה פיקודית. לאחר מכן שימש סגן מפקד חטיבה 460. ב-2012 מונה לראש זירת צפון בחטיבת המבצעים. באוגוסט 2015 הועלה לדרגת אל"ם ומונה למפקד חטיבת קרייתי, ושימש בתפקיד עד 11 ביוני 2017. לאחר מכן מונה לסגן מפקד עוצבת הפלדה ושירת בתפקיד זה בין השנים 2017–2018. ב-16 באוקטובר 2018 מונה למפקד מחוז חיפה בפיקוד העורף, וכיהן בתפקיד במהלך התפרצות נגיף הקורונה עד 31 באוגוסט 2020. לאחר מכן מונה למפקד מאמץ חקירות של מפקדת "אלון". ב-14 במרץ 2021 מונה למפקד מפקדת "אלון" ובמסגרת זו קיבל דרגת ייצוג של תת-אלוף. הוא כיהן בתפקיד במהלך הגל הרביעי ובתחילת התפרצות וריאנט האומיקרון. ב-22 בדצמבר 2021 סיים את תפקידו.

בינואר 2022 מונה ליועץ בחברת פנגיאה, המפעילה מעבדת בדיקות קורונה בנמל התעופה בן-גוריון.

מרגלית בעל תואר ראשון בהנדסת אלקטרוניקה מאוניברסיטת בר-אילן ותואר שני בלימודי ביטחון מאוניברסיטת חיפה. נשוי ואב לשלושה.

## קישורים חיצוניים

* 
* 

## הערות שוליים

קטגוריה:מפקדי חטיבת קרייתי
קטגוריה:מפקדי גדודים בחטיבה 188
קטגוריה:מפקדי מחוז חיפה בפיקוד העורף
קטגוריה:בוגרי אוניברסיטת בר-אילן
קטגוריה:ישראלים שנולדו ב-1975
אלחנן צ'ארלס ונגרוב

**אלחנן (צ'ארלס) ונגרוב** (באנגלית: **Charles Wengrov**; י"ג בטבת ה'תרפ"ה, 9 בינואר 1925, ניו יורק – כ"ה בתמוז ה'תשס"ב, 5 ביולי 2002, אשדוד) היה סופר ילדים ומתרגם מעברית לאנגלית.

## ביוגרפיה
אלחנן צבי ונגרובסקי נולד בלואר איסט סייד של ניו יורק, לשמואל עוזר (סמואל) ואיטה ונגרובסקי. למד בישיבת תורה ודעת אצל הרב שרגא פייבל מנדלוביץ', ובתום לימודיו קיבל מהישיבה סמיכה לרבנות. לפני נישואיו, קיצר את שם משפחתו.

ב-1957 נישא לרוזה לבית ונגר, ולבני הזוג היו ארבעה ילדים. בשנת 1969 עלתה המשפחה לישראל והשתקעה בירושלים. ונגרוב היה "בעל קורא" מנוסה ודייקן, במשך שנים רבות קרא בתורה במניין שהתקיים ברחבת הכותל המערבי בשבתות ובימים נוראים, ושימש שם גם כאחד מבעלי התפילה. מאוחר יותר שימש כקורא בתורה בבית הכנסת ישועות יעקב בשכונת מאה שערים בירושלים. בחצי השנה האחרונה לחייו התגורר באשדוד.

נפטר בכ"ה בתמוז ה'תשס"ב, 5 ביולי 2002, ונטמן בבית העלמין הר המנוחות בירושלים.

## עבודותיו
ונגרוב כתב מספר ספרי ילדים שנדפסו בדפוס האחים שולזינגר בארצות הברית, ביניהם סדרת ספרים שעסקו בדמויות מן התנ"ך לפי מדרשי חז"ל, בין הספרים: "נח והתיבה", "שאול המלך", ו"שמואל הנביא". ספרו "זלמן והחנוכיה" (Zalman's Menorah, ill. by Y.E. Taub, Feldheim, 1987), אף הוא לילדים, תורגם לעברית.

מלבד ספריו, תרגם גם ספרים מעברית לאנגלית, בעיקר ספרות תורנית וביוגרפיות. מתרגומיו:
* מהדורה אנגלית של ספר החינוך, הוצאת פלדהיים, 5 כרכים, 1978-1989
* **איש צדיק היה ("A tzaddik in our time")**, ספרו של שמחה רז על הרב אריה לוין. מהדורה שנייה, נערכה על ידי ישעיהו דבורקס, יצאה לאור בהוצאת פלדהיים, 1976
* **מלאכים כבני אדם**, ספרו של שמחה רז על הרב קוק
* **יהודי ביער**, ספרו של יחיאל גרטנשטיין העוסק בקורותיו של פרטיזן יהודי
* **הוד וגבורה (One Jew's Power – One Jew's Glory)**, ספרו של גרנטשטיין העוסק בחייו של רבי יצחק שמואל אליהו פינקלר, אדמו"ר מרדושיץ, בגטו ובמחנות ההשמדה
* **[[שימקה]]**, ספרו של דוד זריצקי
* **A Blaze In the Darkening Gloom**, מאת יהושע באומל, ביוגרפיה של הרב מאיר שפירא מלובלין
* קונטרס על חיי הנישואין וטהרת המשפחה מאת רחל נריה
* **צדיק יסוד עולם**, ספרו השני של שמחה רז על הרב אריה לוין, טרם ראה אור

## קישורים חיצוניים
* אלחנן צ'ארלס ונגרוב באתר WorldCat

קטגוריה:סופרי ילדים ונוער אמריקאים
קטגוריה:סופרי ילדים ונוער ישראלים
קטגוריה:מתרגמים מעברית לאנגלית
קטגוריה:בוגרי ישיבת תורה ודעת
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:יהודים הקבורים בהר המנוחות
קטגוריה:ישראלים שנולדו ב-1925
קטגוריה:ישראלים שנפטרו ב-2002
עונת 1953/1954 בליגה ב'

**עונת 1953/1954 בליגה ב**' הייתה העונה השנייה של ליגה ב' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה החלה עם 26 קבוצות שהתחרו בבית הצפון ובית הדרום. במהלך העונה מכבי ראשון לציון התפרקה ולא סיימה את העונה. את העונה הסדירה סיימו הפועל חדרה ובית"ר ירושלים במקום הראשון והעפילו לליגה א' לעונת 1954/1955. 

בסיום העונה ארבע קבוצות ירדו לליגה ג'. 

## טבלת הליגה
### בית הצפון

### בית הדרום

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1953 בישראל: ספורט
קטגוריה:1954 בישראל: כדורגל
קטגוריה:תחרויות כדורגל ב-1954
בית החולים הצרפתי סן לואי

**בית החולים הצרפתי סן לואי** (בצרפתית: **Hôpital Français Saint Louis**) הוא בית חולים בירושלים שהוקם בשנת 1851 ביוזמת הפטריארכיה הלטינית של ירושלים, שמשמש היום כהוספיס לחולים במחלות חשוכות מרפא.

## היסטוריה
בית החולים נוסד ב-1851 ביוזמת הפטריארכיה הלטינית של ירושלים. הוא נקרא ע"ש לואי התשיעי, שהוביל שני מסעי צלב (השביעי והשמיני) למזרח התיכון ואף נפל בשבי המוסלמים במצרים. המוסד שכן תחילה בבניין קטן בין החומות, סמוך לשער יפו בבניין הראשון של הפטריארכיה הלטינית והופעל על ידי נזירות ממסדר האחיות סן ז'וזף של ההתגלות. מסדר זה נוסד בשנת 1832 בצרפת, ושם לו למטרה לשלוח אחיות לכל מקום בעולם בו תידרש פעולה רפואית וסיעודית.

לאחר רכישת המגרש על ידי דה פיילא וייעוד חלקו למטרת הקמת בית החולים, החלו בבנייתו ב-1879. את אבן הפינה הניח בראקו (Bracco), הפטריארך הלטיני של ירושלים. את בניית קומת הקרקע והמרתפים מימן הברון דה פיילא ובנייתם הסתיימה ב-1881, ואילו שתי הקומות העליונות והכנסייה שבתוך המכלול נבנו בכספן של אחיות סן ז'וזף, אשר קיבלו לידיהן את הפעלת המוסד. הבנייה הסתיימה ב-1896. כדי להבטיח את הכנסותיו הקבועות של בית החולים הוסיף דה פיילא בניין חנויות ליד חומת העיר העתיקה, מול בית החולים.

דה פיילא ומפעליו קיבלו רק תמיכה מועטה ביותר מן המדינה הצרפתית. בית חולים זה היה המוסד הראשון מחוץ לחומות שעמד לשירות האוכלוסייה המקומית. אמנם, בית חולים במגרש הרוסים נבנה כבר בראשית שנות ה-60, אך הוא שירת בעיקר את הצליינים הרוסים.

סגנון הבנייה של בית החולים אופייני לזה של מוסדות ציבור קתוליים בצרפת באותם ימים, וממזג אלמנטים מהרנסאנס הצפוני המאוחר ומהבארוק. בתוך הבניין צבע דה פיילא בעצמו את קירות הכנסייה בדגמי צלבים ופרחי חבצלת (סמל המלוכה הצרפתית), ועל קיר החומה העליונה צייר את מגני האבירים הצלבניים שכבשו את ירושלים ואת תמונת ירושלים ביום הכיבוש, וכן דמויות גדולות של אבירים ממסדרי הטמפלרים וההוספיטלרים. במלחמת העולם הראשונה כיסו הטורקים את ציוריו בשחור והוא חידש אותם לאחר המלחמה. דה פיילא נפטר בבית החולים סן לואי ב-1925.
250px|ממוזער|שמאל|נזירה אוחזת בשיניים התותבות של חולה שנפלו מחלון בית החולים סן לואי שעל הקו העירוני אל שטח ההפקר

בין 1948–1967 נמצא בית החולים בסמוך לגבול שחילק את ירושלים בין ישראל לירדן, שעבר בין בית החולים לחומות העיר העתיקה. סיפור מיוחד התרחש כאשר אחת מהחולות הביטה דרך החלון והפילה את שיניה התותבות היישר לתוך שטח ההפקר. רק לאחר תיווכו של האו"ם ומשא ומתן עם הירדנים, הצליחו להיכנס לאזור ולהשיב לחולה את שיניה.

## בית החולים כיום
כיום משמש בית החולים כהוספיס, המעניק לחולים טיפול תומך בסוף חייהם. הוא משרת אוכלוסייה מגוונת מאוד הכוללת מוסלמים, יהודים ונוצרים. נזירות מסדר "סן לואי" הן בעלות האחריות על בית החולים. רבים מהצוות בבית החולים הם מתנדבים שמגיעים מרחבי העולם לארץ לתקופות שבין שלושה חודשים לשנתיים, על מנת להתנדב בו.

בבית החולים יש 50 מיטות המיועדות לחולים סיעודיים. בבית החולים קיימות שלוש מחלקות: סיעודית, סיעודית מורכבת וכן מחלקה אונקולוגית.

כדי להתאים לצורכי חולים מכל הדתות, המטבח בבית החולים כשר ומותאם גם לדרישות האסלאם. האחות מוניקה דולמן היא האחות הראשית של בית החולים והמנהלת שלו, שבעצמה הגיעה מגרמניה כדי להתנדב בבית החולים לכמה חודשים, ומאז נשארה שם.

## ראו גם
* המתחם הצרפתי בירושלים

## קישורים חיצוניים

* 
* 
* 

קטגוריה:ירושלים: בתי חולים
קטגוריה:ארץ ישראל: בתי חולים
קטגוריה:ירושלים: מבנים צרפתיים
מוצר מדבקה

**מוצר מדבקה** (באנגלית: **White-label product**) הוא מוצר או שירות המיוצר על ידי חברה אחת (היצרן) אשר חברה אחרת (המשווק) ממתגת אותו כך שיראה כאילו היא עצמה ייצרה אותו.

## היסטוריה
מקור השם נגזר מהדימוי של תווית לבנה על האריזה שניתן לרשום בה את שם המשווק. המקור לכך הוא ככל הנראה עוד בתקליטים. לפני שהתקליט שוחרר לציבור ולפני שעוצבה והודפסה עטיפה רשמית, הוא היה נשלח ל-DJ בתוך אריזה לבנה על מנת שיוכלו להשמיע אותו ברדיו ובמועדונים, וכך ליצור עניין בקרב הציבור לרכישת התקליט עוד בטרם הוא נשלח לחנויות המוזיקה.

## שימוש נפוץ
השימוש במוצרי מדבקה הוא לרוב למטרת ייצור המוני של מוצרים גנריים כולל מוצרי אלקטרוניקה ומוצרי צריכה כגון נגני DVD, טלוויזיות, אופניים ואפליקציות.

חברות רבות מבצעות מיקור חוץ או משתמשות בחברות מוצר מדבקה במטרה לספק שירותים מותאמים מבלי להשקיע בפיתוח של המוצר.

למרכולים רבים יש מוצרי מותג פרטי המסופקים על ידי יצרנים המוכרים את המוצרים למספר מרכולים ומשנים רק את התווית. בנוסף, חלק מהיצרנים יוצרים מותג גנרי מוזל הכולל רק את שם המוצר ("קולה"). כך לדוגמה ברשת המרכולים רמי לוי שיווק השקמה, נמכר מותג פרטי בשם "קנייה חכמה" במקביל למוצרים אחרים המיוצרים על ידי אותו יצרן אך בשם שונה.

## ראו גם
*ODM - יצרן ODM מאפשר לאיש העסקים להוסיף עיצוב או מיפרט אל מוצר גנרי/קיים.
*OEM - יצרן OEM מאפשר לאיש העסקים להוסיף מיתוג (Brand) אל מוצר גנרי קיים.

## קישורים חיצוניים

* מדבקות ככלי לקידום מותגים, באתר דבר

## הערות שוליים

קטגוריה:שיווק
תסתכל עליי

**תסתכל עליי** הוא האלבום השלישי של הזמרת רוני דלומי, אשר יצא בשנת 2016, כשלוש שנים לאחר אלבומה השני, "תחזיקו".

האלבום, בהפקתו של אורי אבני, כולל שמונה שירים שכולם נכתבו ורובם גם הולחנו על ידי דלומי, לעומת האלבום הקודם בו לקחה חלק רק בכמחצית מהשירים. בנוסף הלחינו עמה מספר שירים אורי אבני ואביב קורן וטל גורדון כתבה אתה את אחד השירים.

## סינגלים
***[[איש של לילה]]** - סינגל הבכורה שיצא ב-3 במאי 2015. זכה להצלחה רבה בתחנות הרדיו השונות והגיע לכשני מיליון צפיות ביוטיוב.
***לשמור עליי** - הסינגל השני שיצא ב-19 ביולי 2015. זכה אף הוא להצלחה בתחנות הרדיו השונות והגיע לכחצי מיליון צפיות ביוטיוב.
***תסתכל עליי** - הסינגל השלישי שיצא ב-24 בנובמבר 2015.
***אתה אמרת** - הסינגל הרביעי שיצא ב-25 בפברואר 2016, כשבוע וחצי לפני צאת האלבום.

## רשימת השירים באלבום

## סינגלים

## קישורים חיצוניים

* 
* 

## הערות שוליים

קטגוריה:אלבומי רוני דלומי
איוואן פצאיקין

250px|ממוזער|שמאל|איוואן פצאיקין על בול רומני משנת 2004
**איוואן פצאיקין** (ברומנית: **Ivan Patzaichin**; 26 בנובמבר 1949 – 5 בספטמבר 2021) היה קאנואיסט רומני. היה אלוף אולימפי בעל 7 מדליות מהן 4 זהב (מקסיקו 1968, מינכן 1972, מוסקבה 1980 ולוס אנג'ילס 1984) ואלוף עולם בעל 22 מדליות מהן 9 זהב (קופנהגן 1970, טמפרה 1973, סופיה 1977, בלגרד 1978, דיסבורג 1979, נוטינגהאם 1981, בלגרד 1982 וטמפרה 1983).

## ביוגרפיה
פצאיקין נולד בכפר קטן מילה 23 במחוז טולצ'ה בחבל דוברוג'ה שברומניה, בן למשפחה ליפובנית. אביו ויקול פצאיקין היה דייג ואמו תופרת. בהשראת סבו מילדותו עסק בחתירה קאנו. ואחרי שב-1966 צפה בטלוויזיה בתוכנית ספורט בשני שייטי קאנו מכפרו, ויקול קלביצ'וב וסרגיי קובליוב, שניצחו באליפות העולם לצמדים, החליט גם הוא לפנות לקריירה של חותר. בגיל 18 ב-1967 עבר לגור בבוקרשט, בירת רומניה, והצטרף למועדון השייט של מועדון הספורט "דינמו בוקרשט". כעבור שנה, ב-1968 נכלל בנבחרת הלאומית בתחום וזכה יחד עם קובליוב במדליית זהב באולימפיאדת מקסיקו. עם פרישתו מעולם התחרויות הפך למאמן הנבחרת הלאומית הרומנית בשייט וכונה "האדמירל". תלמידיו, וביניהם האלוף האולימפי בשייט באולימפיאדת סידני (2000), פלורין פופסקו, זכו ביחד ביותר מאלף מקצי שיט שונים.
 
נפטר ב-5 בספטמבר 2021.

## קישורים חיצוניים

קטגוריה:ספורטאים רומנים
קטגוריה:ליפובנים
קטגוריה:חותרי קאנו
קטגוריה:אלופים אולימפיים: קאנו/קיאק
קטגוריה:מעוטרי המסדר האולימפי
קטגוריה:רומנים שנולדו ב-1949
קטגוריה:רומנים שנפטרו ב-2021
מלאני ג'וי

**מלאני ג'וי** (באנגלית: **Melanie Joy**; נולדה ב-2 בספטמבר 1966) היא פסיכולוגית חברתית אמריקאית ופעילה טבעונית, בולטת בעיקר כמי שטבעה את המושג "קרניזם". היא פרופסור לפסיכולוגיה וסוציולוגיה באוניברסיטת מסצ'וסטס בבוסטון, נשיאת עמותת "Beyond Carnism", קבוצת תמיכה ללא כוונת רווח אשר ייסדה בשנת 2010.

ב-1989 חלתה ג'וי בעקבות אכילת המבורגר נגוע בחיידק קמפילובקטר. לדבריה, זו הייתה אחת החוויות הגרועות ביותר בחייה, וגם אחת הטובות ביותר, משום שהייתה זו נקודת מפנה. בעקבות המחלה, ג'וי הפסיקה לאכול בשר ועברה בהדרגה לטבעונות. שינויי התזונה הביאו לשינוי במודעות ובתפיסה: "לא ראיתי דברים אחרים, ראיתי את אותם דברים באופן שונה", היא אומרת. מאז עסקה במחקר הפסיכולוגיה של אכילת בשר. ממצאיה סוכמו לראשונה בעבודת הדוקטורט שלה, שבה טבעה את המונח "קרניזם", וזכו לתהודה בספרה "Why We Love Dogs, Eat Pigs and Wear Cows"  ("מדוע אנו אוהבים כלבים, אוכלים חזירים ונועלים פרות"), שיצא לאור ב-2010. המהדורה העברית של ספר זה יצאה לאור במרץ 2017 בשם "הפרה שבחדר - הפסיכולוגיה של אכילת בשר". ספר זה תורגם לשפות רבות.

ב-2013 קיבלה ג'וי בבית הנבחרים הבריטי את אות האהימסה, על עבודתה לקידום אי-אלימות.

משנת 2022 מגישה ג'וי פודקאסט בשם "Just Beings" יחד עם אוונה לינץ', העוסק בהיבטים פסיכולוגיים של הרגלים מזיקים ואי-צדק. על פי ג'וי, מטרת הפודקאסט היא "שינוי צורת החשיבה שלנו כדי ליצור עולם טוב יותר עבור בני האדם, בעלי החיים וכדור הארץ - ובו בזמן לשפר את חיינו האישיים ומערכות היחסים שלנו."

## ספריה
* **Strategic Action for Animals** ("פעולה אסטרטגית למען בעלי החיים"), 2008
* **Why We Love Dogs, Eat Pigs, and Wear Cows**, 2011. בתרגום עברי: **הפרה שבחדר: הפסיכולוגיה של אכילת בשר**, מהדורה מותאמת לישראל, תרגום: דבי אילון, עורכות: נגה אלבלך ודבי אילון, קו אדום, הוצאת הקיבוץ המאוחד, 2017
* **Beyond Beliefs** ("מעבר לאמונות"), ספר בנושא מערכות יחסים בין טבעונים ללא-טבעונים, 2018
* **Powerarchy** (הלחם של "כוח והיררכיה"), 2019
* **Getting Relationships Right** ("יצירת מערכות יחסים טובות"), 2020

## קישורים חיצוניים

* 
* 
* 
* 
* 
* 

## הערות שוליים

קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:טבעוניות אמריקאיות
קטגוריה:טבעונים אמריקאים
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:פסיכולוגיות חברתיות אמריקאיות
קטגוריה:פסיכולוגים חברתיים אמריקאים
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:סגל אוניברסיטת בוסטון
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
בוצ'ינו

**בוצ'ינו** (באיטלקית: **Buccino**) היא עיירה וקומונה בנפת סלרנו שבאיטליה.
## גאוגרפיה
מבחינה מנהלית העיירה משתייכת לנפת סלרנו שבקמפניה. העיירה גובלת בקומונות אולאטה (Auletta), קוליאנו (Colliano), פלומונטה (Palomonte), רומאגנאנו אל מונטה (Romagnano al Monte), סאלביטלה (Salvitelle) וסאן גרגוריו מאגנו (San Gregorio Magno).

בעת העתיקה כונתה העיר וולקיי (Volceii). היא השתייכה מבחינה מנהלית ללוקאניה. בשנת 216 לפנה"ס לאחר קרב קאנאי ערקה העיר לצד חניבעל, אולם הרומאים כבשו אותה בחזרה בשנת 209 לפנה"ס. מספר חורבות רומיות עדיין נמצאות בתחומי הקומונה.

## קישורים חיצוניים

* 

## הערות שוליים

קטגוריה:קמפניה: ערים
ז'יגמונד סאנה

**ז'יגמונד סאנה** (במקור **זילברשטיין**, בהונגרית: **Szana Zsigmond**, בגרמנית: **Sigmund Szana**, ברומנית: Sigismund Szana;  23 ביוני 1870 טימישוארה – 24 במאי 1929 שיקגו) היה
איש עסקים, בנקאי ונדבן יהודי אוסטרו-הונגרי ואחר כך רומני, יליד באנאט.
הוא הקים את "טימישאורה - חברה בנקאית ומסחרית בע"מ" ששיחקה תפקיד חשוב בחיים הכלכליים של חבל באנאט בתחילת המאה ה-20. סאנה כיהן לתקופה כיושב ראש איגוד התעשיינים מבאנאט ואחר כך כיושב ראש שותף של האיחוד הכללי של התעשיינים ברומניה.

## קורות חיים
ז'יגמונד סאנה נולד בטימישוארה, אז באוסטרו-הונגריה, במשפחה היהודית זילברשטיין ששינתה את שמה ל"סאנה". הוא למד באקדמיה למסחר בבודפשט ובמכללה למסחר בברלין.

בשנת 1894 בגיל 24 הוא ביצע את השקעתו הרצינית הראשונה בבית החרושת לגפרורים, למשחות לעגלות ולמוצרים כימיים בטימישוארה, מפעל שהוקם בשנת 1883 בשכונת יוזפין, על ידי איש העסקים קארל שטיינר הבן. מפעל זה הפך למפעל לגפרורים הגדול בכל הונגריה. בשנת 1899 התמנה סאנה למנהל המפעל. 
מאוחר יותר, בשנת 1906, הקים סאנה את החברה הבנקאית והמסחרית טימישוארה (Temeswarer Bank und Handels AG) שנודעה כ"בנק טימישוארה" או "בנק סאנה". חברה זו הייתה לתאגיד הבנקאי הגדול בטימישוארה, ואולי בדרום ממלכת הונגריה.
בנק סאנה היה מעורב בפיתוח התעשייה המקומית, כשבשליטתו נמצאו מפעלים כמו 
"Industria Lânei" (ILSA) ("תעשיית הצמר") (החל משנת 1913),בית החרושת לשוקולד "קנדיה", המפעלים "לומינה" (האור) ו"דורה בע"מ"(לימים מפעל "אלקטרובאנאט"), מבשלת הבירה (החל משנת 1912), טחנת הקמח "בגה" (בעבר - "הונגריה")
ואחרים, שבהם הועסקו כ-1000 עובדים.

בשנת 1913 האדריכל יוזף קרמר תכנן את הבניין המרכזי של בנק טימישוארה, בניין שנודע כ"בניין סאנה" בככר ספנטול גאורגה (גאורגיוס הקדוש) במרכז טימישוארה. 

בשנת 1908 נבחר ז'יגמונד סאנה ליושב ראש איגוד התעשיינים של חבל באנאט. כמו כן התמנה לסגן קונסול ואחר כך לקונסול הכבוד של בריטניה בטימישוארה. בשנים 1914-1913 ניהל סאנה את השלוחה בווינה של הבנק האנגלי-הונגרי, ובשנת 1920 את השלוחה של חברת Gea בבודפשט. 

סאנה נודע גם כמצנט, שתמך בספרות ובאמנויות.הוא נמנה עם מייסדי האגודה "ידידי המוזיקה" בטימישוארה. היה אחד מיושבי הראש השותפים של "הבית ההונגרי" בטימישוארה.

סאנה נפטר מאוטם שריר הלב בשיקגו בעת ביקור עסקים. 
הוא הובא לקבורה בבית העלמין היהודי בטימישוארה. קברו, הבנוי משיש מרושקיצה, עוצב על ידי הפסל פרנץ מגיישי.

## כתבים
סאנה פרסם בצעירותו קובץ נובלות בשפה הגרמנית. כמו כן כתב מאוחר יותר חוברת על בטהובן.
בשפה ההונגרית כתב סאנה כמה חוברות מקצועיות בתחום הכלכלה:
**Az ipari záloglelekről* -(על הרישומים הפיננסיים בתעשייה) 
* *A háboru kihatása a pénz lenyegére*(השפעות המלחמה על מהות המטבע)

## לקריאה נוספת
* Kata Sebe, *A Temesvári zsidoság a monarchia idején în Délkelet-Europa* - South and East Europe International Relations Quarterly, vol. 4, nr. 1, Spring 2013.

## קישורים חיצוניים
*באתר המוזיאון הווירטואלי "טימישוארה היהודית" 

## הערות שוליים

 
קטגוריה:בנקאים יהודים רומנים
קטגוריה:בנקאים יהודים הונגרים
קטגוריה:יזמים יהודים הונגרים
קטגוריה:יזמים יהודים רומנים
קטגוריה:תעשיינים יהודים רומנים
קטגוריה:תעשיינים יהודים הונגרים
קטגוריה:נדבנים יהודים רומנים
קטגוריה:נדבנים יהודים הונגרים
קטגוריה:טימישוארה: יהודים
קטגוריה:ילידי 1870
קטגוריה:נפטרים ב-1929
רומי ומישל – פגישת מחזור

**רומי ומישל – פגישת מחזור** (באנגלית: **Romy and Michele's High School Reunion**) הוא סרט קומדיה משנת 1997. דמויות הסרט מבוססות על המחזה הבימתי "חדר גברות".

## עלילה
רומי ומישל הן שתי חברות שגרות בדירה מול הים בלוס אנג'לס. רומי עובדת כקופאית במרכז מכירות של מכוניות יגואר ומישל לא עובדת ומובטלת. שתיהן רווקות וחיות חיים של מסיבות והנאות.

יום אחד פוגשת רומי במקום עבודה בת כיתה שלהן לשעבר שמספרת לה שבקרוב תיערך פגישת מחזור לשכבתן. במטרה נואשת לעשות רושם טוב מנסות שתיהן להרזות, להשיג עבודה טובה יותר ובני זוג נחשקים יותר לקראת הפגישה. זאת במטרה לסגור מעגל על כך שבתיכון היו תלמידות לא מקובלות. כשהן נכשלות בניסיונות אלו, הן מחליטות להעמיד פני מצליחות על ידי כך שיבואו לפגישה בבגדים ומכוניות יוקרתיים.

## קישורים חיצוניים

קטגוריה:סרטי 1997
קטגוריה:סרטים מבוססי מחזות
קטגוריה:פגישות מחזור בתרבות
קטגוריה:סרטי קומדיה אמריקאיים משנת 1997
קטגוריה:סרטי פולחן
משפחת כבהא

**משפחת כבהא** (נכתבת גם **קבהא** ו-**כבהה**; בערבית: **كبها**) היא אחת המשפחות (חמולות) הערביות-מוסלמיות הגדולות בישראל. בני המשפחה יושבים בעיקר בסביבת ואדי עארה (נחל עירון).

בני המשפחה מתגוררים בכפרים ברטעה, אום אל-קוטוף (הכפר הוקם על ידי בני כבהא כיישוב בת של ברטעה), עין אל-סהלה, אל-עריאן, ערערה, כפר קרע, עארה, באקה אל-גרבייה וכן מעטים בערים נצרת, יפו, שפרעם וחיפה.

חמולת כבהא נדדה מחצי האי ערב לפני כחמש מאות שנה לארץ ישראל.

הכפר ברטעה הוקם באמצע המאה ה-19 על ידי בני שבט כבהא. על פי מסורות בעל פה, בני השבט עברו באמצע המאה ה-18 מבית ג'יברין לעיירה יעבד. באמצע המאה ה-19 חלק מבני כבהא עזבו את יעבד בחיפוש אחר אזור מחיה ורכשו את שטחה של ברטעה, בו מצאו מעיין ומרעה למקניהם. עם הזמן התפתחה ברטעה ונוסדו מסביבה כפרי לוויין, המאוכלסים אף הם בבני כבהא: אום אל-קוטוף, עין אל-סהלה, עארה וטורא אל-גרביה.

## בני משפחה ידועים
* פרופ' מוסטפא כבהא, היסטוריון של העת החדשה, נשיא האקדמיה ללשון הערבית.
* שפיק כבהא – זמר מכפר קרע שבוואדי עארה. נרצח ב-2013.
* ריאד כבהא – ראש מועצת בסמ"ה.
* מרואן כבהא – כדורגלן המשחק בעמדת הקשר האחורי בקבוצת בני ריינה.
* עלא ראתב עבד אללטיף כבהא – תושב ברטעה, רצח קצין וחייל ופצע עוד 2 חיילים בפיגוע דריסה ליד מבוא דותן ב-16 במרץ 2018 ונפצע במהלך הפיגוע.
* שהיר כבהא – שחקן תיאטרון, קולנוע וטלוויזיה.

## לקריאה נוספת
* ריאד כבהא, **שתי גדות לוואדי: סיפור חיי**, הוצאת הקיבוץ המאוחד 2015, עמ' 37–39.

## קישורים חיצוניים
* 

## הערות שוליים

קטגוריה:ערביי ישראל
כבהא
קטגוריה:הגירות מצד מוסלמים לארץ ישראל
מורניים

**מורניים** (באנגלית: **Moray Eel**; השם המדעי: Muraenidae) היא משפחה בסדרת הצלופחאים ובה 17 סוגים.

## מאפיינים
מיני המשפחה נפוצים מאוד בים התיכון, אך גם בימים טרופיים וסובטרופיים, ובמיוחד בחופים סלעיים ובשוניות אלמוגים.

לצלופחי המורנה סנפיר גב ארוך מראשם ועד זנבם. למינים ממשפחה זו אין סנפיר חזה ובטן. צורתם המוארכת מזכירה במידת מה נחש. המורנות מצוידות בפה אימתני ובלסתות חזקות, ועלולות לגרום לפציעות חמורות לאויביהן. חלקם עלולים לתקוף בני אדם המתקרבים למאורתם או מושיטים לעברם מזון.

המין הגדול ביותר במשפחה הוא ניבן ענקי שאורכו 3 מטרים ושוקל 30 ק"ג והמין הארוך ביותר הוא ניבן נפיל שאורכו 4 מטר.

באימפריה הרומית נחשבו מספר מיני מורנה למעדן (**מורנה ים־תיכונית**  למשל), וגודלו בבריכות ואקווריומים שיוחדו לצורך זה.

## סוגים
*תת־משפחה *Muraeninae*
**סוג ומין יחיד *Cirrimaxilla formosa*
**סוג ומין יחיד *Diaphenchelys pelonates*
**סוג עכנון (*Echidna*) – בו מורנת שרשרת
**סוג *Enchelycore*
**סוג ומין יחיד *Enchelynassa formosa*
**סוג ומין יחיד עכנון צר־פסים (*Gymnomuraena zebra*)
**סוג ניבן (*Gymnothorax*)
**סוג ומין יחיד *Monopenchelys acuta*
**סוג מורנה (*Muraena*)
**סוג ומין יחיד *Pseudechidna brummeri*
**סוג ומין יחיד מורנת אף־עלה (*Rhinomuraena quaesita*)
**סוג *Scuticaria*
**סוג ומין יחיד ניבן נפיל (*Strophidon sathete*)
*תת־משפחה *Uropteryginae*
**סוג *Anarchias*
**סוג *Channomuraena*
**סוג ניבנית (*Uropterygius*)

## גלריה

Porec aquarium IMG 8446 Muraena helena.jpg
ToraUBk.jpg|ניבן נמרי
Lembeh13 6-12-11 - 30 beautiful in blue (6569449935).jpg|מורנת אף־עלה
Gymnomuraena zebra by NPS.jpg
Scuticaria tigrina.jpg
Fangtooth moray.jpg|ניבן שינני


## קישורים חיצוניים

* 

*
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
כוח התחרה

**כוח התחרה** (שם מדעי: *Varanus varius*) הוא מין של כוח ממשפחת הכוחיים המצוי ביבשת אוסטרליה והוא מהזוחלים טורפי העל בה יחד עם הכוח האוסטרלי והשני בגודלו בלטאות היבשת. הכוח מכוסה ברצועות כהות לאורך גופו ומכאן שמו.

הכוח הוא יצור מרשים באורך של 2.1 מ' ובמשקל של עד 20 ק"ג והזנב מהווה כחצי מגופו. הוא מצוי מקווינסלנד עד דרום אוסטרליה באזורים טרופיים וכן ביערות. הם מטפסים טובים על העצים ונאחזים בהם באמצעות רגליהם השריריו וטפריהם הגדולים והקשים.

הכוח הוא צייד גדול שמהווה טורף על באוסטרליה, למעט מתקפות נדירות של כלבי דינגו, עופות דורסים ולטאות כוח גדולות יותר. הכוח ניזון מחרקים, דוחיים, זוחלים שונים, עופות ויונקים עד לגודל של וולבי אדום-צוואר. בתוך פיו ישנם בקטריות ארסיות העוזרות לו להרוג את טרפו. הכוח ניזון גם מנבלות שונות, כולל נבלות שנדרסו בכבישים והוא גם קניבל.

הנקבות מחפשות בשביל להטיל ביצים, חפירים, קיני טרמיטים או תילים של עופות ממשפחת הדגרתיליים, כמו דגרתל ההודו והליפואה, הקוברים את הביצים שלהם במדגרות גדולות. הכוח מטילה 14 ביצים בתל ולאחר מכן היא תקבור את הביצים בחול ותעזור להם לקראת הבקיעה לחפור פתח החוצה.

הכוח אינו טורף של בני אדם, אך הוא עלול להיות מסוכן אם הוא נדחק לפינה. שיניו החדות יכולות לגרום לפצעים גדולים.

## גלריה

קובץ:Lace Monitor in Tamborine National Park, Cedar Creek Falls, Queensland, Australia.jpg
קובץ:Lace Monitors.jpg|עימות של 2 זכרים
קובץ:Goanna Varianus varius.jpg
קובץ:(1)goanna Heathcote NP 136a.jpg
קובץ:Lace monitor444.jpg
קובץ:(1)Goanna-1.jpg


## קישורים חיצוניים

## הערות שוליים

קטגוריה:טקסונים שתוארו בידי ג'ון ווייט
קטגוריה:כוחיים
קטגוריה:אוסטרליה: זוחלים
קטגוריה:זוחלים: טורפי-על
קטגוריה:בעלי חיים שתוארו ב-1790
קטגוריה:זוחלים ארסיים
כוח תניני

**כוח תניני** (שם מדעי: *Varanus salvadorii*) הוא מין של לטאת כוח גדולה החיה במערב גינאה החדשה (שבאינדונזיה) ובפפואה גינאה החדשה והוא הלטאה הגדולה ביותר בגינאה החדשה. כוח תניני הוא קרובו הרחוק של דרקון קומודו, שהוא הלטאה הגדולה בעולם.
## מאפיינים
כוח תניני יכול להגיע לאורך של 2.55 מטר, על פי המקורות שיש להם תעוד. האורך הזה הוא של פרט שנמצא במוזיאון בבון. דווחים ידועים על 4.75 מטר, על ידי החוקר מיקל פופ, בפורט מורסבי, לא אומתו, על פי רוב הטענות, כי נכתב שאי אפשר לעקוב אחרי הלטאה שיוחס לה אורך של 4.75 מטרים, אבל ספר השיאים של גינס קבל את הדווח הזה כאמת. משקל של 90 ק"ג יוחס לאורך של 4.75 מטר.. והוא בעל זנב ארוך מאד ודק יחסית למינים אחרים של כח. הראש קצר ורחב המקנה לו צורת תנין ומכאן השם. צבעו ירוק והזנב גדול ביותר. הכוח חי ביערות גשם ובביצות מנגרובים בגינאה החדשה והוא מטפס על עצים ומחפש מזון על העצים וכמו כן יודע לשחות. הוא בעל לשון מפוצלת העוזרת לו לחוש את סביבתו.

לטאות אלה אינן ארסיות, אך בעלות שורות של שיניים חדות, ישרות באורך 2.5 סנטימטרים, העוזרות להרוג את טרפם. הם ניזונות מיצורים קטנים יותר כמו זוחלים שונים, עופות, ביצים ויונקים קטנים וגם נבלות.

הילידים לעיתים צדים את הכוח מכיוון שהוא "מביא רוחות רעות".

## קישורים חיצוניים

## הערות שוליים

קטגוריה:טקסונים שתוארו בידי וילהלם פטרס
קטגוריה:כוחיים
קטגוריה:זוחלים: טורפי-על
קטגוריה:פפואה גינאה החדשה: בעלי חיים אנדמיים
קטגוריה:פפואה גינאה החדשה: זוחלים
קטגוריה:מגה-פאונה של אוקיאניה
קטגוריה:זוחלים ביערות הגשם של אוקיאניה
קטגוריה:בעלי חיים שתוארו ב-1878
מיליארדים

**מיליארדים** (באנגלית: **Billions**) היא סדרת דרמה אמריקאית שנוצרה על ידי בריאן קופלמן, דייוויד לוין ואנדרו רוס סורקין, בה מככבים פול ג'יאמטי ודמיאן לואיס. הסדרה מבוססת באופן רופף על התובע הפדרלי לפשעים פיננסים פריט בהרארה, התובע הכללי הפדרלי של מחוז דרום ניו יורק.

הסדרה עלתה לאוויר ב-17 בינואר 2016 ברשת הערוץ "Showtime". העונה השביעית והאחרונה עלתה לשידור ב-11 באוגוסט 2023. הפרק האחרון שודר ב-29 באוקטובר 2023.

## פרקים

## עלילה
בובי "אקס" אקסלרוד ניצל מפיגועי 11 בספטמבר ועל חורבות החברה שמרבית חבריה נספו הקים את אקס קפיטל, קרן גידור שבסיסה בקונטיקט. אקס שצבר הון עתק הוא בן אדם כריזמטי שהוועדה לניירות ערך ולבורסות בארצות הברית מבקשת מצ'אק רודס, התובע הכללי של מחוז דרום בניו יורק, לחקור אותו בעקבות פעולות פיננסיות בתחום האפור של החוק. אשתו של צ'אק, ונדי, עובדת כמאמנת מוטיבציה/פסיכיאטרית באקס קפיטל, והעיסוק של צ'אק באקס קפיטל יוצרת מתיחות משפחתית ומורכבות אישית. נסיבות אלו יוצרות מאבקים בין רודס לאקס.

## שחקנים

### דמויות נוספות
***אירה** (בן שנקמן)
***אדם דה-גיליו** (רוב מורו)
***בלאק-ג'ק פולי** (דייוויד סטראתיירן) (עונה שנייה)
***ג'ורג'י מינצא'ק** (מרי-לואיז פרקר) (עונה שנייה)
***גריגור אנדולוב** (ג'ון מלקוביץ') (עונה שלישית)
***סטפני ריד** (שונט רנה וילסון)

## ביקורת
הסדרה קיבלה באופן כללי ביקורות חיוביות. ב-"Rotten Tomatoes" מדד הסדרה הוא 88%, עם דירוג ממוצע של 6.5/10.

## פיתוח
דמותו של אקסלרוד מבוססת על סטיב כהן, מנהל קרן הגידור שנחשד בשימוש במידע פנים, ודמותו של רודס מבוססת על התובע פריט בהררה.

12 פרקים מהסדרה הוזמנו על ידי "Showtime" במרץ 2015, ושידור הבכורה היה ב-17 בינואר 2016. ב-26 בינואר הזמינה הרשת עונה שנייה לסדרה. עונתה השנייה של הסדרה שודרה לראשונה ב-19 בפברואר 2017. עונה שלישית לסדרה שודרה לראשונה ב-25 במרץ 2018 ועונה רביעית ב-17 במרץ 2019. ב-8 במאי 2019 הזמינה "Showtime" עונה חמישית לסדרה.

ב-1 באוקטובר 2020 חודשה הסדרה לעונה שישית והשחקן קורי סטול קודם לשחקן ראשי. ב-11 באוגוסט עלתה לשידור העונה השביעית שתהיה גם העונה האחרונה.

## קישורים חיצוניים

* 

* 
* 
* 
* 
* 
* 

## הערות שוליים

קטגוריה:סדרות דרמה אמריקאיות
קטגוריה:שואוטיים
קטגוריה:סדרות טלוויזיה אמריקאיות שעלו לשידור בשנת 2016
דימיטר גנב

**דימיטר גָנֶב ורְבָּנוֹב** (בבולגרית: **Димитър Ганев Върбанов**; 28 באוקטובר 1898 – 20 באפריל 1964) היה מהפכן קומוניסטי מחתרתי בבולגריה וברומניה, שנעצר, נשפט ונכלא. גנב היה דיפלומט ופוליטיקאי, שהחזיק בתפקידים נכבדים בבולגריה הקומוניסטית, לרבות ראשות המדינה בשנים 1958–1964 בתור יושב ראש הפרזידיום של האספה הלאומית הבולגרית.

גנב נולד בכפר **גראדץ** בבולגריה. הוא סיים לימודי בית ספר תיכון בוורנה והשתתף במלחמת העולם הראשונה. ב-1918 הצטרף למפלגה הקומוניסטית הבולגרית. מ-1921 עבד כמורה ב**נובו סלו**, אך לאחר מעורבותו בהתקוממות ספטמבר עבר לסופיה, שם מונה ב-1924 למזכיר איגוד עובדי המזון. בשנים 1925–1929 היה חבר ועד הנהגת איגודי העובדים העצמאיים, ומ-1929 נשלח לפעול ברומניה, בדרום דוברוג'ה, במסווה של לימודים. הוא היה מזכיר הארגון המהפכני הדוברוג'ני (Dobrujanska revoluționna organizația) שפעל לניתוק דוברוג'ה מרומניה. ב-1932 נידון בהיעדרו לחמש שנות מאסר בבית משפט רומני של מחוז קליאקרה. משנת 1934 היה חבר במזכירות המפלגה הקומוניסטית הרומנית.

## מעצר, משפט וכליאה

בליל ה-12 ביולי 1935 נעצרו על ידי שלטונות רומניה פעילים קומוניסטים. בעקבות ידיעה שקיבלה סיגורנצה, עקבו סוכניה אחר בית בבוקרשט שנחשד כמקום מפגש והתייעצות של פעילים קומוניסטים. ב-12 ביולי 1935, בסביבות השעה 23.00, סוכני סיגורנצה עצרו שלושה אנשים שיצאו מתוך הבית, אנה פאוקר, דימיטר גנב ושמיל מרקוביץ', שלושתם חברי מזכירות המפלגה הקומוניסטית הרומנית המחתרתית. במהלך המעצר ירו הסוכנים ופצעו את פאוקר ברגליה, ואת גנב בראשו. על גופו של גנב נמצאו מסמכי זהות מזויפים על שמו של קאלף איב יורדן, ששימשו אותו להתחמק מזיהוי. השלושה וקומוניסטים נוספים, שנעצרו בנסיבות אחרות, הועמדו למשפט בבוקרשט, אך בגלל ההפגנות הועבר המשפט לקראיובה. מרקוביץ', פאוקר וגנב נמצאו חייבים בדין והוטל על כל אחד מהם עונש של עשר שנות מאסר, מאה אלף לאי קנס והגבלת זכויות אזרחיות לעשר שנים.

גנב שוחרר לאחר הסכם קראיובה ושב לפעול במפלגה הקומוניסטית הבולגרית וב-1942 התקבל ללשכה הפוליטית.

## התקופה הקומוניסטית
לאחר מלחמת העולם השנייה, עם שינוי השלטון בבולגריה, כיהן גנב בתפקידים מפלגתיים בכירים. בשנים 1947–1948 היה שגריר בולגריה ברומניה ומ-1948 עד 1952 היה שר לסחר חוץ בממשלת בולגריה. בשנים 1952–1954 כיהן כשגריר בולגריה בצ'כוסלובקיה ומ-1954 כיהן כמזכיר הוועד המרכזי של המפלגה הקומוניסטית הבולגרית. מיולי 1957 קיבל חברות מלאה בפוליטבירו. מ-1 בדצמבר 1958 ועד מותו היה יושב ראש הפרזידיום של האספה הלאומית של בולגריה, תפקיד שנחשב באותם הימים לראש המדינה.

## הערות שוליים

קטגוריה:קומוניסטים בולגרים
קטגוריה:דיפלומטים בולגרים
קטגוריה:פוליטיקאים בולגרים
קטגוריה:מהפכנים בולגרים
קטגוריה:שרי ממשלת בולגריה
קטגוריה:שגרירי בולגריה ברומניה
קטגוריה:שגרירי בולגריה
קטגוריה:שגרירים בצ'כוסלובקיה
קטגוריה:בולגרים שנולדו ב-1898
קטגוריה:בולגרים שנפטרו ב-1964
דב סקיבין

**דב סקיבין** (29 בספטמבר 1881 - 12 במרץ 1945) היה ממקימי העיר כפר סבא, שימש כמזכיר ועד המושבה והאחראי על ספרי "האחוזה", הרישומים של בעלות חלקות הקרקע.

## ביוגרפיה
### ילדותו
סקיבין נולד בדז'יסנה שבליטא להוריו מנוחה ומנחם סקיבין שהיה סוחר. כשהגיע סקיבין לגיל שלוש-עשרה הציע הרב, שערך לו את אירוע בר המצווה, לאביו לשלוח אותו לישיבה הקרובה לביתו. סקיבין עבר לישיבת פולאצק ולמד שם במשך שנתיים. במהלך לימודיו, בהיותו בן 15, עבד סקיבין בבית החרושת לטבק של ר' יעקב שלמה ריבלין. כחלק מתפקידו סקיבין היה האחראי על עבודות סידור הכספים במפעלו של הרב, ועל כתיבת המכתבים לארץ ישראל. סקיבין לקח חלק בתנועת חובבי ציון.

ב-1904, בגיל 21 החליט לנסוע לארץ ישראל.

### ארץ ישראל - שנותיה הראשונות של המושבה
כשהגיע דב לארץ ישראל, חברת יק"א שהייתה אחראית על הקרקעות בכפר סבא ביקשה להיפטר מהן, כי הקרקעות לא הצליחו לעניין מתיישבים חדשים. איכרי פתח תקווה, ומספר תושביה רכשו חלק מאדמותיה של כפר סבא במחיר נמוך, בניהם היה דב סקיבין.

סקיבין השתמש בקרקע אשר קנה בכפר סבא לנטיעת כרם שקדים שאותו הוא טיפח בזמנו הפנוי.לאחר כמה שנים התאפשר לסקיבין להגדיל את חלקת האדמה שלו, ולרכוש אדמות נוספות. סקיבין היה בין מייסדי כפר סבא ובין הראשונים שבנו את ביתם במקום. כאשר סקיבין התיישב בכפר סבא, הוא ואשתו מאשה החליטו לשפר את איכות החיים בכפר סבא.

### לאחר הקמת המושבה
סקיבין היה מזכיר ועד המושבה "כפר סבא". כשגורשו המתיישבים מכפר סבא לחדרה במהלך מלחמת העולם הראשונה, סקיבין טמן קופסת מתכת, ובה ספרי האחוזה ושטרי הנחלות. עד היום הקופסה לא נמצאה.

מהקמת המושבה ועד מותו סקיבין היה פעיל ציבורי. כחלק מפעילותו השתתף במשלחת אל הנציב העליון הרברט סמואל לאחר פרעות תרפ"א, ייצג את המושבה באספת הנבחרים הראשונה, ושימש כנציג הצבור החקלאי. בנוסף לעבודתו הציבורית הוא פרסם מספר מאמרים בנושאי חקלאות. סקיבין תמך בזכות בחירה לנשים שקידמה אשתו.

### חיים אישיים ומותו
בשנת 1907 נשא לאשה את מאשה לבית אורלוב, לזוג היו חמישה ילדים: יהודית גנדלמן [1985-1909], אביבה זורר [1980-1911], נחמה אופק [1996-1914], עדה טנאי [1924- 2011], שמשון סקיבין [1980-1921], שחקן בהפועל כפר סבא וחבר מועצת העיר.

ב-1942 לקה בשיתוק בחצי גופו והפך לאילם, בזמן זה עלה במוחו הרעיון לכתוב ספר על קורות חייו "זכרונות איש כפר סבא". אותו הקדיש לאשתו.

סקיבין נפטר ב-12 במרץ 1945, ונקבר בבית העלמין בכפר סבא.

נכדו, בנה של בתו יהודית הוא השחקן דובי גל.

## עץ משפחה

## לקריאה נוספת
*דב סקיבין **זכרונות איש כפר סבא**, הוצאת "מסדה", תש"ז

## קישורים חיצוניים
* 
* 
* דב סקיבין, מכתב גלוי למר מ. סמילנסקי, יו"ר התאחדות האכרים, ⁨⁨דאר היום⁩, 2 דצמבר 1923⁩
* דב סקיבין באתר אנשי העלייה הראשונה במושבות החקלאיות

## הערות שוליים

קטגוריה:כפר סבא: מייסדים
קטגוריה:מייסדי יישובים בארץ ישראל
קטגוריה:חברי אספת הנבחרים הראשונה
קטגוריה:אישים הקבורים בבית הקברות הישן של כפר סבא
קטגוריה:ארץ-ישראלים שנולדו ב-1881
קטגוריה:ארץ-ישראלים שנפטרו ב-1945
רפסודיה (בלט)

**רפסודיה** הוא בלט במערכה אחת שיצר הכוריאוגרף פרדריק אשטון, המבוסס על היצירה 'רפסודיה על נושא של פאגאניני' של המלחין סרגיי רחמנינוב. הבלט הוא בלט קצר בסגנון מופשט.
הבלט הוצג לראשונה ב-4 באוגוסט בשנת 1980 בבלט המלכותי בלונדון, והוקדש למלכה אליזבת האם. 'רפסודיה' חודשה פעמיים מאז 1980- בשנת 1995 ובשנת 2011.

היצירה 'רפסודיה' נוצרה כעשור לאחר פרישתו הרשמית של אשטון, ותוארה כ- Pièce d'occasion (יצירה שנוצרה במיוחד לאירוע מסוים) לכבוד אירוע יום הולדתה ה80 של המלכה האם, שהייתה בקשרי ידידות עם אשטון.

הופעת הבכורה ב-1980 הייתה גם ההופעה האחרונה של הרקדן מיכאיל ברישניקוב כרקדן אורח בבלט המלכותי בלונדון, והייתה היצירה היחידה שנוצרה בשבילו בתקופתו עם הבלט המלכותי. רחמנינוב מעולם לא הלחין יצירה לבלט אולם יצירות רבות שלו שימשו כוריאוגרפים ליצירות בלט, בין השאר על ידי וולור גור, בן סטיבנסון ומטס אק.
את רפסודיה יצר אשטון עבור קבוצה קטנה של רקדנים, 6 רקדנים ו-6 רקדניות, לצד שני רקדנים ראשיים.

בדרך כלל, הבלט יוצג לצד בלט קצר נוסף באותו ערב.
בעונת החורף 2015-2016 הציג הבלט המלכותי את 'רפסודיה' לצד 'זוג יונים', אף הוא של אשטון.

קטגוריה:בלט
נתן רפופורט (ראשוני כפר סבא)

**נתן רפופורט** (יוני 1886, סיוון ה'תרמ"ו – 5 במאי 1921, כ"ז בניסן ה'תרפ"א) היה מראשוני כפר סבא. נלחם במאורעות תרפ"א בפתח תקווה ונפל בקרב.

## נעוריו
נתן רפופורט נולד בשאוולי שבליטא בבית אבי-אמו, הרב יוסף זכריה שטרן. אביו, הרב יעקב דב רפפורט, היה הרב בקהילת זימל. למד בישיבת אביו ואחר כך בישיבת טלז, שבראשה עמד אז הרב אליעזר גורדון, ורכש ידיעה רבה בש"ס ובפוסקים.

כשהתחילה התנועה הציונית הצעירה לחדור לתוך העיירות עמד נתן בן ה-16 והודיע יום אחד להוריו שאינו מוכן לשבת על ספסל בית המדרש וכי חובה על כל יהודי לעבוד עבודה של ממש בארץ ישראל. ב-1905, בתקופת העלייה השנייה, עזב את בית אביו, עלה לארץ ישראל והתיישב כפועל בפרדסי פתח תקווה. כאשר רוב הפועלים עזבו את פתח תקווה נשאר נתן על מקומו, ועל שאלת ידידיו השיב, כי מי שרוצה לעבוד יש לו אפשרות לחיות על עבודתו בארץ. הוא התמחה בכל העבודות החקלאיות, ובייחוד ידע לטפל בבעלי חיים.

## חייו כפועל
היה מן הראשונים שהתיישבו במושבה החדשה כפר סבא ושם נטע כרם שקדים לעצמו וגם בשביל אביו הרב, שחסך ממשכורתו הדלה לשם מצוות יישוב ארץ ישראל.
קיבל על עצמו עבודות שונות במושבה ואחרי שעבר זמן מועט כבר ידע את כל הסביבה וקיבל על עצמו את השמירה. יחיד היה עובר רכוב על סוסו ושומר על כפר סבא ועל עין חי. מביתו הקטן (בן שני חדרים, והוא אותה שעה כבר בעל משפחה) מסר חדר לספריה ואחר כך לגן ילדים. כשחלק מן המגורשים מיפו התיישב בכפר סבא מסר את ביתו הקטן לרשות הוועד. במלחמת העולם הראשונה עבר עם משפחתו לחדרה וגם שם נתמנה שומר.
מסופר עליו כי התמכרותו לעבודה עברית לא ידעה גבול, אם כי לא תמיד חי בשלום עם הפועלים שעבד איתם. הוא היה דורש הרבה מעצמו ומאחרים והיה מדבר בהתלהבות על עבודתם המסורה של החלוצים.

## מותו
במאי 1921, יומיים לאחר תחילת הפרעות ביפו, נודע לתושבי כפר סבא כי יש תוכנית של ערביי קלקיליה להתנפל על המושבה. רפופורט דרש נשק להגנה על כפר סבא, ומשלא נענה עבר לעין חי ביום שלישי, 3 במאי 1921. תושבי כפר סבא לקחו את עדר הפרות והתפנו לכיוון עין חי (כפר מל"ל), ואחר כך המשיכו לפתח תקווה. בדרך התנפלו עליהם בדואים ושדדו 20 פרות. מפתח תקווה ראו במשקפות איך המושבה נגזלת ונהרסת.
בפתח תקווה נכנס ל"הגנה", וביום חמישי בבוקר, בשעת ההתנפלות, בעמדו בשורות הראשונות של המגנים, נפצע קשה ומת באותו יום, 5 במאי 1921. הרופא שטיפל ברפופורט הפצוע כתב: "רפופורט הלך לעולמו כשהכרתו צלולה עליו עד הרגע האחרון, מתוך מנוחה שלמה ובלי להוציא מפיו אף מלה אחת".

## הנצחה
בכפר סבא ובפתח תקווה נקרא רחוב על שמו של נתן רפפורט.

## לקריאה נוספת
* שלמה אנגל, **70 שנה לכפר סבא**, הוצאת עיריית כפר סבא 1973
* סקיבין דב, **זכרונות איש כפר סבא**, הוצאת מסדה 1946
* **ספר הבנים: בני כפר-סבא שנפלו במערכות ישראל**, הוצאת קרן הבנים - גיבורי מערכות ישראל 1979

## קישורים חיצוניים
* 
* נתן רפופורט, אתר ארגון ההגנה
* כפר סבא כעיר מקלט
* 94 שנים למאורעות כ"ז בניסן תרפ"א (1921), הארכיון לתולדות פתח תקווה ע"ש עודד ירקוני, 19 באפריל 2015

## הערות שוליים

קטגוריה:אישים הקבורים בבית הקברות סגולה
קטגוריה:אנשי העלייה השנייה
קטגוריה:חללי מאורעות תרפ"א
קטגוריה:כפר סבא: מייסדים
קטגוריה:ארץ-ישראלים שנולדו ב-1886
קטגוריה:ארץ-ישראלים שנפטרו ב-1921